Στοματική υγεία και ποιότητα ζωής σε παιδιά και εφήβους : Μετάφραση και έλεγχος ψυχομετρικών ιδιοτήτων του ερωτηματολογίου Child oral health impact profile short form – 19 στην ελληνική γλώσσα
Creators: name: Κυριακίδου, Γαλάτεια Παναγιώτη
Publisher: name: Aristotle University of Thessaloniki
Year: 2024
Subjects: Ποιότητα ζωής
Στοματική υγεία
Ορθοδοντικά μηχανήματα
Quality of life
Oral health
Orthodontic appliances

description: Εισαγωγή: Τα προβλήματα που σχετίζονται με τη στοματική υγεία, παρόλο που τις περισσότερες φορές δεν είναι ανησυχητικά για τη συνολική υγεία του ανθρώπου, επηρεάζουν σε σημαντικό βαθμό την καθημερινότητά του, την ποιότητα ζωής του και πολλές φορές αλληλοεπιδρούν με την υγεία του υπόλοιπου ανθρωπίνου σώματος από την παιδική ηλικία. Σκοπός: Σκοπός της μελέτης ήταν η μετάφραση, πολιτισμική προσαρμογή και ο έλεγχος των ψυχομετρικών ιδιοτήτων του ερωτηματολογίου Child Oral Health Impact Profile Short Form-19 (COHIP SF-19) στην Ελληνική γλώσσα. Επιπρόσθετος σκοπός της μελέτης ήταν η διερεύνηση των δυσκολιών που αντιμετωπίζουν οι παιδιατρικοί ασθενείς, ηλικίας 8-15 ετώμ, κατά τη διάρκεια της ορθοδοντικής θεραπείας με κινητό ορθοδοντικό μηχάνημα τύπου Hawley. Υλικό και μέθοδος: Αφού ελήφθη άδεια από τον δημιουργό του ερωτηματολογίου, έγινε διγλωσσική μετάφραση και πολιτισμική προσαρμογή του, που οδήγησε στην Ελληνική του έκδοση. Η μελέτη των ψυχομετρικών ιδιοτήτων του πραγματοποιήθηκε σε ασθενείς του Κέντρου Ειδικής Φροντίδας- Οδοντιατρικό Κέντρο Λένορμαν από 06/10/2023 έως 10/11/2023. Ελέγχθηκε η επιβεβαιωτική παραγοντική ανάλυση και η φαινομενική εγκυρότητα (στο σύνολο των ασθενών και σε 50 οδοντίατρους), καθώς και η εσωτερική συνέπεια και η αξιοπιστία επαναληπτικής μέτρησης. Οι δυσκολίες που αντιμετωπίζουν οι ορθοδοντικοί ασθενείς κατά τη χρήση των ορθοδοντικών μηχανημάτων καταγράφηκαν μέσω ανοιχτής ερώτησης και αναλύθηκαν με τη μέθοδο θεματικής ανάλυσης περιεχομένου. Αποτελέσματα: Στη μελέτη συμμετείχαν συνολικά 196 παιδιά-έφηβοι διάμεσης ηλικίας 13 ετών. Μετά από την επιβεβαιωτική παραγοντική ανάλυση (CFA) τεκμηριώθηκε η παραγοντική δομή των τριών υποκλιμάκων που έχει προταθεί από τον κατασκευαστή του ερωτηματολογίου, μετά από αφαίρεση μιας ερώτησης. Η φαινομενική εγκυρότητα επιβεβαιώθηκε από το 93,9% των ασθενών (διάμεση τιμή 8/10) και από το 100% των οδοντιάτρων (διάμεση τιμή 9/10). Διαπιστώθηκε ικανοποιητική εσωτερική συνέπεια τόσο του συνολικού εργαλείου (Cronbach’s alpha: 0,84) όσο και των επιμέρους υποκλιμάκων (Cronbach’s alpha : 0,62-0,84) και ικανοποιητική συνέπεια επαναληπτικής μέτρησης Intraclass Correlation Coefficient (ICC=0,80). Η ποιοτική ανάλυση των δυσκολιών από την εφαρμογή των μηχανημάτων Hawley ανέδειξε τρεις θεματικές ενότητες : α) πόνος και πίεση κατά τη χρήση, β) αίσθημα ντροπής κατά τη χρήση και γ) δυσκολίες στην καθημερινότητα των παιδιών- εφήβων (παρεμβολή σάλιου μεταξύ υπερώας και μηχανήματος, αδυναμία πλήρους κλεισίματος των δοντιών, αδυναμία κατάποσης νερού, δυσκολία στην ομιλία, αναγούλες, κούραση από την τοποθέτηση και αφαίρεση του μηχανήματος, ενόχληση την ώρα του ύπνου και δυσφορία όταν συνυπάρχει ίωση ή κρυολόγημα). Συμπεράσματα: Η Ελληνική έκδοση του ερωτηματολογίου COHIP SF-19 που δημιουργήθηκε, παρουσιάζει ικανοποιητική εγκυρότητα και αξιοπιστία και μπορεί να αποτελέσει ένα χρήσιμο εργαλείο για τη μέτρηση και καταγραφή των επιπτώσεων της στοματικής υγείας στην ποιότητα ζωής παιδιών και εφήβων. Η ανάδειξη των δυσκολίων που αντιμετωπίζουν οι ασθενείς κατά τη χρήση των κινητών ορθοδοντικών μηχανημάτων τύπου Hawley, μπορεί να συμβάλλει στην καλύτερη κατανόησή τους από τους επαγγελματίες υγείας στο πλαίσιο παροχής ανθρωποκεντρικής οδοντιατρικής και ειδικότερα ορθοδοντικής φροντίδας. Λέξεις κλειδιά: Ερωτηματολόγιο, Στάθμιση, Μετάφραση, Ψυχομετρικές ιδιότητες, Πολιτισμική προσαρμογή, Ποιότητα ζωής, Ορθοδοντικά μηχανήματα, Ορθοδοντικά προβλήματα, Στοματική υγεία.
description: Introduction: Problems related to the oral health, although, most times are not life-threatening, affect the quality of life of children and adolescents.Aim: The primary purpose of the study was the translation, cultural adaptation and validation of the Child Oral Health Impact Profile Short Form-19 (COHIP SF-19) questionnaire in the Greek language. Furthermore, it was sought to investigate the difficulties that affect patients, children aged 8-15, with removable orthodontic appliances. Material and method: After obtaining permission from the creator of the questionnaire, a bilingual translation was made, followed by cultural adaptation, leading to the final Greek version. The psychometric properties of the questionnaire were carried out on patients of the Centre of Special Care- Lenorman Dental Centre from 06/10/2023 until 10/11/2023. In addition, the validity of the Greek version was checked with test of conceptual construct validity (confirmatory factor analysis) and face validity (to all of the patients and to 50 dentists) , while its reliability was checked with tests of internal consistency and repeated measurement. The difficulties which patients face through orthodontic treatment with removable appliances, were recorded through an open-ended question and analyzed using thematic content analysis. Results: A total of 196 children- adolescents with a median age of 13 years participated in the study. Considering the confirmatory factor analysis, the factor structure of the three subscales proposed by its creator in its original version, was documented. Face validity was confirmed by 93,9% of the patients (median 8/10) and by 100% of the dentists. The internal consistency of the questionnaire (Cronbach’s alpha: 0,84) and its three subscales (Cronbach’s alpha: 0,618-0,839) were satisfactory, as well as the high repeat measurement consistency (ICC=0,798). The quality analysis of the difficulties regarding the use of the removable orthodontic appliances revealed three main categories: a) pain and pressure during use, b) feeling of embarrassment during use and c) difficulties in every-day life of the patients. Conclusion: The study revealed the validity and reliability of the Greek version of the COHIP SF-19, as well as the applicability of the tool in the measurement and recording the impacts of oral health on the children’s quality of life. Furthermore, the study revealed the difficulties which patients face through orthodontic treatment with removable appliances (Hawley type). Thus, it is hoped that the study will contribute not only to a better understanding of those problems by the health professionals, but also to finding ways of improving them, in terms of human-center approach by dental specialists. Keywords: Questionnaire, Validation, Translation, Psychometric properties, Cultural adaptation, Quality of life, Orthodontic appliances Orthodontic problems, Oral health.